TASCO บวก 1.29% เทรดคึกคัก! รับ Sentiment ราคาน้ำมันร่วง
TASCO บวก 1.29% เทรดคึกคัก รับ Sentiment ราคาน้ำมันร่วง ล่าสุด ณ เวลา 10.53 น. ราคาอยู่ที่ 23.50 บาท บวก 0.30 บาท หรือ 1.29% สูงสุดที่ 23.80 บาท ต่ำสุดที่ 23.40 บาท มูลค่าซื้อขายที่ 489.97 ล้านบาท โบรกฯ แนะ “สะสม” ชูเป้า 31 บาท คาดผลประกอบการ Q2 โตแข็งแกร่ง 
15 มิ.ย. 2560

ผู้สื่อข่าวรายงานว่า ราคาหุ้นบริษัท ทิปโก้แอสฟัลท์ จำกัด (มหาชน) หรือ TASCO ณ เวลา 10.53 น. ราคาอยู่ที่ 23.50 บาท บวก 0.30 บาท หรือ 1.29% สูงสุดที่ 23.80 บาท ต่ำสุดที่ 23.40 บาท มูลค่าซื้อขายที่ 489.97 ล้านบาท ขณะที่ดัชนีตลาดหุ้นไทยโดยรวมลบ 0.08%

ด้าน บล.หยวนต้า ระบุในบทวิเคราะห์ แนะ “สะสม” TASCO ราคาเหมาะสมอิง Consensus 31.00 บาท โดยคาดว่าราคาหุ้นจะตอบรับเชิงบวก เนื่องจากได้ Sentiment บวกจากราคาน้ำมันดิบ NYMEX ที่ปรับตัวลงทำระดับต่ำสุดในรอบ 7 เดือน ส่งผลให้ Spread ยางมะตอยกว้างขึ้น เพราะน้ำมันเป็นต้นทุนในการผลิต
นอกจากนี้ คาดผลประกอบการไตรมาส 2/60 เติบโตราว 15-20% จากปีก่อน เป็น 800-850 ล้านบาท ขณะที่ทิศทางผลประกอบการไตรมาส 3/60 คาดว่าจะขยายตัวจากไตรมาสก่อน จากการเริ่มเบิกจ่ายงบกระตุ้นเศรษฐกิจวงเงิน 1.9 แสนล้านบาท และเข้าสู่ช่วงซ่อมแซมถนนหลั้งผ่านพ้นฤดูฝน
ทั้งนี้ Consensus คาดกำไรสุทธิปี 2560 เติบโต 32% จากปีก่อน เป็น 3,800 ล้านบาท และมี Valuation ไม่แพง ที่ระดับ PER2560 ราว 9.5 เท่า